CELEX: 32012D0492
Language: lv
Date: 2012-09-03 00:00:00
Title: 2012/492/ES: Komisijas Lēmums ( 2012. gada 3. septembris ), ar ko groza Lēmumu 2000/96/EK attiecībā uz ērču encefalītu un vektoru pārnēsātu infekcijas slimību kategoriju (izziņots ar dokumenta numuru C(2012) 3241)  Dokuments attiecas uz EEZ

5.9.2012   
            
            
               LV
            
            
               Eiropas Savienības Oficiālais Vēstnesis
            
            
               L 239/3
            
         KOMISIJAS LĒMUMS
   (2012. gada 3. septembris),
   ar ko groza Lēmumu 2000/96/EK attiecībā uz ērču encefalītu un vektoru pārnēsātu infekcijas slimību kategoriju
   (izziņots ar dokumenta numuru C(2012) 3241)
   (Dokuments attiecas uz EEZ)
   (2012/492/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 24. septembra Lēmumu Nr. 2119/98/EK par epidemioloģiskās uzraudzības un infekcijas slimību kontroles tīkla izveidošanu Kopienā (1) un jo īpaši tā 3. panta a) punktu,
   tā kā:
   
               (1)
            
            
               Komisijas 1999. gada 22. decembra Lēmumā 2000/96/EK par infekcijas slimībām, uz kurām pakāpeniski attiecinās Kopienas tīklu saskaņā ar Eiropas Parlamenta un Padomes Lēmumu Nr. 2119/98/EK (2), ir uzskaitītas konkrētas infekcijas slimības, uz kurām attiecināma epidemioloģiskā uzraudzība ar Lēmumu Nr. 2119/98/EK izveidotajā Kopienas tīklā.
            
         
               (2)
            
            
               Lēmuma Nr. 2119/98/EK pielikumā īpaši minētas “pārnēsājamas slimības” kā infekcijas slimību kategorija, kas jāatlasa, lai iegūtu vienotu informāciju ziņojumu sniegšanai.
            
         
               (3)
            
            
               Ērču encefalīts (TBE) ir ērču pārnēsāta slimība, ar ko slimo cilvēki un kas izraisa ilgstošus nervu sistēmas darbības traucējumus un 1,4 % gadījumu – nāvi. Šo slimību var novērst ar vakcināciju, taču pēdējos gados saslimstība ir palielinājusies un slimība ir izplatījusies jaunos ģeogrāfiskos apgabalos Eiropā. Šādām tendencēm, iespējams, ir dažādi cēloņi, tostarp klimata pārmaiņas un izmaiņas ērču dzīvotnēs.
            
         
               (4)
            
            
               Tāpēc TBE atbilst Lēmuma 2000/96/EK II pielikumā noteiktajiem kritērijiem, pēc kuriem atlasa infekcijas slimības, uz kurām attiecināma epidemioloģiskā uzraudzība ar Lēmumu Nr. 2119/98/EK izveidotajā Kopienas tīklā, un minēto slimību ir lietderīgi iekļaut Lēmuma 2000/96/EK I pielikuma sarakstā ar infekcijas slimībām, uz kurām attiecas epidemioloģiskā uzraudzība.
            
         
               (5)
            
            
               Šajā lēmumā paredzētie pasākumi ir saskaņā ar atzinumu, ko sniegusi ar Lēmumu Nr. 2119/98/EK izveidotā komiteja,
            
         IR NOLĒMUSI ŠĀDI.
   1. pants
   Lēmuma 2000/96/EK I pielikums ir grozīts saskaņā ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2012. gada 3. septembrī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 268, 3.10.1998., 1. lpp.
   
      (2)  OV L 28, 3.2.2000., 50. lpp.
   
      PIELIKUMS
      Lēmuma 2000/96/EK I pielikuma 2.5. punktam pievieno šādu 2.5.5. punktu:
      
         “2.5.5.   Vektoru pārnēsātas slimības
         
         Ērču encefalīts (TBE)”